2022 2 21
LT
Europos Sąjungos oficialusis leidinys
C 83/15
Dabartinis tekstas: „7.
Ypač grynas alyvuogių aliejus, žymimas saugoma kilmės vietos nuoroda, aprašyta 1 straipsnyje, turi būti parduodamas tamsaus stiklo, nerūdijančio plieno arba alavo talpose, kuriose telpa ne daugiau kaip penki litrai aliejaus.“ turi būti pakeistas taip: „7.
Ypač grynas alyvuogių aliejus, žymimas saugoma kilmės vietos nuoroda, aprašyta 1 straipsnyje, turi būti parduodamas stiklo, alavo arba kitose aliejui laikyti tinkamose talpose, kuriose telpa ne daugiau kaip penki litrai aliejaus.“
Šiuo pakeitimu siekiama leisti gamintojams naudoti ne tik specifikacijoje nurodytas talpas, kad jie galėtų patenkinti skirtingus rinkos poreikius. — Išpilstymo į butelius taisyklės buvo iš dalies pakeistos.
Dabartinis tekstas: „Alyvmedžiai auginami, aliejus spaudžiamas ir išpilstomas į butelius šioje apibrėžtoje vietovėje.
Siekiant išsaugoti specifines aliejaus „Monte Etna“ savybes ir jo kokybę, išpilstyti į butelius jį būtina apibrėžtoje geografinėje vietovėje, užtikrinant, kad išorės kontrolės įstaiga patikrinimus atliktų prižiūrint gamintojams.“ turi būti pakeistas taip: „Saugoma kilmės vietos nuoroda „Monte Etna“ žymimas ypač grynas alyvuogių aliejus turi būti pakuojamas 4 punkte apibrėžtoje geografinėje vietovėje.“
Šis reikalavimas yra būtinas siekiant užtikrinti, kad žaliava ir aliejus būtų gabenami iš vienos vietos į kitą kiek galima rečiau.
Net gabenant aliejų cisternose, jo neišpilsčius, pasitaikė atvejų, kai dėl gabenimo įvyko nedidelių cheminių pokyčių, dėl kurių pastebimai daugiau pakito aliejaus juslinės savybės.
Alyvuogių aliejus labai jautrus kvapams, kurių gali atsirasti cisternų, kuriose jis gabenamas, viduje.
Taikant šį reikalavimą, taip pat sudaromos sąlygos kontrolės įstaigai užtikrinti, kad gamybos ir pakavimo proceso metu būtų atliekami tinkami patikrinimai, kuriuos atliekant taip pat padedama išlaikyti SKVN būdingas savybes bei užtikrinti produkto sekimą ir atsekamumą.
Šiuo pakeitimu papildomai pagrindžiamas apribojimas, pagal kurį aliejus gali būti išpilstomas į butelius tik apibrėžtoje vietovėje.
Kontrolės įstaiga — Į produkto specifikaciją įtrauktas specialus straipsnis šiuo klausimu, nes anksčiau jo nebuvo.
Kadangi kontrolės įstaiga pasikeitė, santraukos 4.7 punktas buvo ištaisytas siekiant parodyti šį pokytį.
Dabartinis tekstas: „Pavadinimas: Agroqualità SARL Adresas: Piazza Sallusti 21, 1-00187 Roma“ turi būti pakeistas taip: „10 straipsnis Kontrolė Kaip reikalaujama ES teisės aktuose, kontrolės įstaiga tikrina, ar produktas atitinka produkto specifikaciją.
Pasirinkta kontrolės įstaiga yra Agroqualità (Viale Cesare Pavese 305, 00144 Roma; e. paštas agroqualita@a groqualita.it; tel.
06 54228675; faksas 06 54228692).“